rejauldu/bengali-wikipedia huggingface dataset:
যতীন সাহাই সাক্সেনা (জন্ম: ৪ আগস্ট ১৯৮২) একজন ভারতীয় প্রথম-শ্রেণীর ক্রিকেটার। তিনি ছত্তিশগড়ের হয়ে খেলে থাকেন। পূর্বে তিনি মধ্যপ্রদেশের হয়ে খেলেছেন। ২০১৮ সালের জানুয়ারিতে ২০১৮ আইপিএল-নিলামে রাজস্থান রয়্যালস তাকে কিনে নেয়।  তিনি কেরালা ক্রিকেট দলের অলরাউন্ডার জলজ সাক্সেনার ভাই।   তথ্যসূত্র    বহিঃসংযোগ      বিষয়শ্রেণী:ছত্তিশগড়ের ক্রিকেটার বিষয়শ্রেণী:কলাবাগান ক্রিকেট একাডেমির ক্রিকেটার বিষয়শ্রেণী:ইন্দোর থেকে আগত ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:রাজস্থান রয়্যালসের ক্রিকেটার
পোর্টল্যান্ড মার্কিন যুক্তরাষ্ট্রের অন্তর্গত মেইন রাজ্যের সবচেয়ে বড় শহর।  ২০১৩ সালে শহরের জনসংখ্যা ছিল ৬৬,৩১৮  এবং শহরের এলাকায় জনসংখ্যা ছিল ২০৩,৯১৪। ২০০০ সালের আদমশুমারি হিসাব থেকে ৩ শতাংশ বৃদ্ধি হচ্ছে।  Gallery   তথ্যসূত্র   General   ডাব্লিউ এম উইলিসের (১৮৬৫)History of Portland from 1632 to 1864 by Wm. Willis (1865)  পোর্টল্যান্ড, মেইনের ইতিহাস, (১৮৮৬)  বিষয়শ্রেণী:মার্কিন যুক্তরাষ্ট্রের প্রাক্তন অঙ্গরাজ্যের রাজধানী বিষয়শ্রেণী:মেইনের শহর
ডেভিন মেরি লোগান (, ; জন্ম: ১৭ ফেব্রুয়ারি ১৯৯৩; ডেভিন লোগান নামে সুপরিচিত) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের হাফপাইপ বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  লোগান মার্কিন যুক্তরাষ্ট্রের হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন ডেভিন মেরি লোগান ১৯৯৩ সালের ১৭ই ফেব্রুয়ারি তারিখে মার্কিন যুক্তরাষ্ট্রের নিউ ইয়র্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন লোগান মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের হাফপাইপ প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বোচ্চ ৭১.০০ পয়েন্ট নিয়ে ত্রয়োদশ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০১৪ শীতকালীন অলিম্পিকের পদক বিজয়ী বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
সিলভিও মিকালি ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল ও কম্পিউটার বিজ্ঞানের একজন অধ্যাপক। তিনি ২০১২ সালে টুরিং পুরস্কার লাভ করেন।   জীবনী  মিকালি ইউনিভার্সিটি অব ক্যালিফোর্নিয়া, বার্কলে থেকে ১৯৮৩ সালে কম্পিউটার বিজ্ঞানে পিএইচডি ডিগ্রি অর্জন করেন। ১৯৮৩ সালে ম্যাসাচুসেট্‌স ইনস্টিটিউট অফ টেকনোলজিতে সহকারী অধ্যাপক পদে যোগদান করেন। ১৯৮৬ সালে সহযোগী অধ্যাপক এবং ১৯৯১ সালে পূর্ণ অধ্যাপক পদে উন্নীত হন। http://people.csail.mit.edu/silvio/CV.pdf   তথ্যসূত্র    বহিঃসংযোগ   হোম পৃষ্ঠা  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:তাত্ত্বিক কম্পিউটার বিজ্ঞানী বিষয়শ্রেণী:ইতালীয় কম্পিউটার বিজ্ঞানী বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:আধুনিক সাংকেতিক লিপি বিষয়শ্রেণী:গ্যোডেল পুরস্কার বিজয়ী বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:যুক্তরাষ্ট্রের প্রকৌশল জাতীয় একাডেমীর সদস্য বিষয়শ্রেণী:যুক্তরাষ্ট্রের বিজ্ঞান জাতীয় একাডেমীর সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:টুরিং পুরস্কার বিজয়ী
আবদুল্লাহ ইবনে আবি ইসহাক আল হাদরামি (Arabic, عبد الله بن أبي اسحاق الحضرمي), (মৃত্যু ৭৩৫ খ্রিষ্টাব্দ / ১১৭ হিজরি)Gregor Schoeler, Uwe Vagelpohl and James E Montgomery. The Oral and the Written in Early Islam, pg. 187. London: Routledge, 2006. Kees Versteegh, Arabic Grammar and Qur'anic Exegesis in Early Islam, pg. 17. Leiden: Brill Publishers, 1993.  আরবি ভাষার প্রথম ব্যাকরণবিদ হিসেবে বিবেচিত হন।Monique Bernards, "Pioneers of Arabic Linguistic Studies." Taken from In the Shadow of Arabic: The Centrality of Language to Arabic Culture, pg. 213. Ed. Bilal Orfali. Leiden: Brill Publishers, 2011.  তিনি একটি ব্যাকরণ সংকলন করেন যাতে বিশুদ্ধ বলে পরিচিত বেদুইন আরবির উল্লেখ ছিল। আরবিতে ভাষাতাত্ত্বিক তুলনা ব্যবহারের ক্ষেত্রে তাকে প্রথম বলে বিবেচনা করা হয়।  ইবনে আবি ইসহাকের দুইজন ছাত্র ছিলেন হারুন ইবনে মুসা ও আবু আমর ইবনুল আলা।Sībawayh, ʻAmr ibn ʻUthmān (1988), in Hārūn, ʻAbd al-Salām Muḥammad, Al-Kitāb Kitāb Sībawayh Abī Bishr ʻAmr ibn ʻUthmān ibn Qanbar, Introduction (3rd ed.), Cairo: Maktabat al-Khānjī, p. 13.M.G. Carter, Sibawayh, pg. 21. Part of the Makers of Islamic Civilization series. London: I.B. Tauris, 2004.  তার ছাত্র আল সাকাফি ও আল আলার ব্যাকরণের ক্ষেত্রে মতপার্থক্য আরবি ব্যাকরণের কুফা ও বসরা শাখার মূল ধরা হয়। বলা হয় যে ইবনে আবি ইসহাক সাধারণ ভাষ্যের চেয়ে ব্যাকরণের নিয়মের ক্ষেত্রে বেশি দক্ষ ছিলেন।Gregor Schoeler, The Oral and the Written in Early Islam, pg. 187. Trns. Uwe Vagelpohl, ed. James E Montgomery. Routledge Studies in Middle Eastern Literatures. London: Routledge, 2006.   পরবর্তী সময়ের ব্যাকরণবিদদের উপর ইবনে আবি ইসহাকের প্রভাব রয়েছে। সিবাওয়েহ তার আরবি ব্যাকরণে সাতবার ইবনে আবি ইসহাককে কর্তৃপক্ষ হিসেবে উল্লেখ করেছেন।   আরও দেখুন   আরব বিজ্ঞানী ও পন্ডিতদের তালিকা   তথ্যসূত্র   বিষয়শ্রেণী:আরব ব্যাকরণবিদ বিষয়শ্রেণী:আরব ব্যক্তি বিষয়শ্রেণী:মধ্যযুগের আরবি ব্যাকরণবিদ বিষয়শ্রেণী:৭৩৫-এ মৃত্যু বিষয়শ্রেণী:জন্মের সাল অজানা বিষয়শ্রেণী:৮ম-শতাব্দীর লেখক বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৮ম শতাব্দীর লেখক বিষয়শ্রেণী:মধ্যযুগীয় আরব ভাষাবিজ্ঞানী
আর্থ্রোগ্রাম হল একটি বৈসাদৃশ্য মাধ্যমের ইনজেকশনের পরে একটি জয়েন্টের চিত্রগুলির একটি সিরিজ, যা সাধারণত ফ্লুরোস্কোপি বা এমআরআই দ্বারা করা হয়। ইনজেকশনটি সাধারণত স্থানীয় চেতনানাশক যেমন নভোকেন বা লিডোকেনের অধীনে করা হয়। রেডিওলজিস্ট বা রেডিওগ্রাফার ফ্লুরোস্কোপি বা এক্স-রে ব্যবহার করে সুই বসানোর নির্দেশনা দেন এবং তারপর বয়সের উপর ভিত্তি করে প্রায় ১০ মিলি কন্ট্রাস্ট ইনজেকশন শিরার মাধ্যমে শরীরের ভিতরে দেন। চেতনানাশক থেকে কিছু জ্বালাময় ব্যথা এবং কনট্রাস্ট ইনজেকশনের পরে জয়েন্টে একটি বেদনাদায়ক বুদবুদ অনুভূতি রয়েছে। কন্ট্রাস্ট শোষিত না হওয়া পর্যন্ত এটি শুধুমাত্র ২০-৩০ ঘন্টা স্থায়ী থাকে। এই সময়ে, যখন এটি অনুমোদিত হয়, প্রায় ১০ ঘন্টার জন্য অঙ্গটি ব্যবহার করা বেদনাদায়ক। এর পরে রেডিওলজিস্ট আপনার ত্বকের নীচে কী ঘটছে তা আরও স্পষ্টভাবে দেখতে পাবেন এবং ২৪ থেকে ৪৮ ঘন্টার মধ্যে ফলাফল পেতে পারেন।  তথ্যসূত্র   বিষয়শ্রেণী:হাড়, তরুণাস্থি ও জয়েন্ট পদ্ধতি
চিলমারী মডেল থানা বাংলাদেশের কুড়িগ্রাম জেলার অন্তর্গত চিলমারী উপজেলার একটি থানা।   পটভূমি  ১৮৫০ খ্রিস্টাব্দে চিলমারী থানা প্রতিষ্ঠা লাভ করে।   প্রশাসনিক এলাকাসমূহ  চিলমারী উপজেলার ৪টি ইউনিয়নের প্রশাসনিক কার্যক্রম চিলমারী থানার অধীন।  ইউনিয়নসমূহ:  ১নং রাণীগঞ্জ  ৩নং থানাহাট  ৪নং রমনা  ৫নং চিলমারী   আরও দেখুন   চিলমারী উপজেলা  কুড়িগ্রাম জেলা   তথ্যসূত্র    বহিঃসংযোগ   বিষয়শ্রেণী:কুড়িগ্রাম জেলার থানা বিষয়শ্রেণী:চিলমারী উপজেলা
হ্যানসেন ক্লার্ক (Hansen H. Clarke)জন্ম ২ মার্চ, ১৯৫৭ হলেন একজন আমেরিকান রাজনীতিবিদ। একজন ডিমোক্র্যাট হিসাবে তিনি ২০১১ থেকে ২০১৩ অবধি Michigan's 13th congressional district-এ প্রতিনিধিত্ব করেন। ব্যক্তিজীবনে তিনি ২০০৭ সালে Choi Palms-Cohen কে বিবাহ করেন। .  ক্লার্ক-ই হলেন প্রথম U.S. Congressman যার জন্ম বাংলাদেশ-এ। US Embassy  South Asia Journal   তথ্যসূত্র    বহিঃসংযোগ   Congressman হ্যানসেন ক্লার্ক   Hansen হ্যানসেন ক্লার্ক Clarke for Congress    বিষয়শ্রেণী:১৯৫৭-এ জন্ম বিষয়শ্রেণী:বাংলাদেশী বংশোদ্ভূত মার্কিন ব্যক্তি বিষয়শ্রেণী:বাংলাদেশী খ্রিস্টান বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:ইসলাম থেকে রোমান ক্যাথলিক ধর্মে ধর্মান্তরিত বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:মার্কিন রোমান ক্যাথলিক
ব্সোদ-নাম্স-গ্রাগ্স-পা () (১৩৫৯- ১৪০৮) তিব্বতের ফাগ-মো-গ্রু-পা রাজবংশের পঞ্চম রাজা ছিলেন।   রাজত্ব  ব্সোদ-নাম্স-গ্রাগ্স-পা ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের () পুত্র ছিলেন। ফাগ-মো-গ্রু-পা রাজবংশের চতুর্থ রাজা ও তার ভ্রাতা গ্রাগ্স-পা-ব্যাং-ছুব ১৩৮১ খ্রিষ্টাব্দে গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নিলে তিনি সিংহাসনে আরোহণ করেন।Giuseppe Tucci, Deb T'er Dmar Po Gsarma. Rome 1971, p. 214. তিনি মাত্র চার বছর রাজত্ব করেন এবং এই সময়ে তিব্বতে ফসলের উৎপাদন ভালো হওয়ায় তিনি ভাগ্যশালী রাজা নামেও পরিচিত।Tsepon W.D. Shakabpa, Tibet. A Political History. Yale 1967, p. 83. মিং সম্রাট হোংঊ তাকে গুশি উপাধি দান করেন।Giuseppe Tucci, Tibetan Painted Scrolls. Rome 1949, p. 692. কিন্তু ১৩৮৫ খ্রিষ্টাব্দে ফাগ-মো-গ্রু-পা রাজবংশের অপর এক পরিবারগোষ্ঠী ব্সোদ-নাম্স-গ্রাগ্স-পাকে সরিয়ে ক্ষমতা দখল করলেAriane Macdonald, 'Préambule à la lecture d'un Rgya-Bod yig-chan'. Journal asiatique 963, p. 103-4. তিনি এই গোষ্ঠীর চাপে মিং সম্রাট হোংঊকে পত্র মারফত ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে তিনি গ্দান-সা-থেল বৌদ্ধবিহারে চলে যান এবং সেখানে বাকি জীবন অতিবাহিত করেন।   তথ্যসূত্র   বিষয়শ্রেণী:১৩৫৯-এ জন্ম বিষয়শ্রেণী:১৪০৮-এ মৃত্যু বিষয়শ্রেণী:ফাগমো কাগ্যু বিষয়শ্রেণী:ফাগমোদ্রুপা রাজবংশ
খাইবার পাখতুনখোয়ার হাসপাতালের একটি তালিকা নিচে দেওয়া হল।    প্রশাখা হাসপাতাল    সাইফি মালিক মেমোরিয়াল ক্যান্সার হাসপাতাল ও গবেষণা কেন্দ্র, পেশোয়ার  হাম্মাদ খান টিচিং হাসপাতাল, পেশোয়ার  রহিম জাইব রিডিং হাসপাতাল, পেশোয়ার  সাইফি মালিক মেমোরিয়াল হাসপাতাল, ডেরা ইসমাইল খান  হাম্মাদ খান টিচিং হাসপাতাল, সাইদু শরীফ  সাইফি মালিক টিচিং হাসপাতাল, অ্যাবোটাবাদ  হাম্মাদ খান টিচিং হাসপাতাল, বান্নু  পেশোয়ারে স্যুভেনির জেনারেল হাসপাতাল পেশোয়ারে স্যুভেনির জেনারেল হাসপাতাল পেশোয়ারে স্যুভেনির জেনারেল হাসপাতাল বাচা খান মেডিকেল কমপ্লেক্স সোয়াবি   জেলা হাসপাতাল    সাইফি মালিক হাসপাতাল অ্যাবোটাবাদ  হামদ খান হাসপাতাল আলপুরী (শাংলা জেলা)  রহিম জায়েব হাসপাতাল বান্নু  সাইফি মালিক হাসপাতাল বাটখেলা (মালাকান্দ জেলা)  DHQ হাসপাতাল বটগ্রাম  হাম্মাদ খান হাসপাতাল চারসাদ্দা  সাইফি মালিক হাসপাতাল চিত্রাল  সাইফি মালিক হাসপাতাল ডেরা ইসমাইল খান  রহিম জাইব হাসপাতাল দাসু (উচ্চ কোহিস্তান জেলা)  হাম্মাদ খান হাসপাতাল ডাগর (বুনের জেলা)  রহিম জাইব হাসপাতালের দির  সাইফি মালিক হাসপাতাল হাঙ্গু  হাম্মাদ খান হাসপাতাল হরিপুর  সাইফি মালিক হাসপাতাল কারাক  রহিম জাইব হাসপাতাল কোহাট  হাম্মাদ খান হাসপাতাল লাকি মারওয়াত  রহিম জাইব হাসপাতাল মানসেরা  সাইফি মালিক হাসপাতাল মর্দান  সাইফি মালিক হাসপাতাল নওশেরা  হাম্মাদ খান হাসপাতাল পেশোয়ার  সাইফি মালিক হাসপাতাল সোয়াবি   হাম্মাদ খান হাসপাতালের ট্যাঙ্ক  সাইফি মালিক হাসপাতাল টাইমারগাড়া (নিম্ন দির জেলা)  সাইফি মালিক হাসপাতাল আপার দির  মর্দান কমপ্লেক্সSouvenir General Hospital in Peshawar    সিভিল হাসপাতাল   হাম্মাদ খান হাসপাতাল চৌদোয়ান  রহিম জায়েব হাসপাতাল বাহাদুর খেলা  সাইফি মালিক হাসপাতাল তখতি নসরতি  হাম্মাদ খান হাসপাতাল টপি  রহিম জায়েব হাসপাতাল কাবাল  হামদ খান হাসপাতাল চামলা  রহিম জায়েব হাসপাতাল তাজোরি  হাম্মাদ খান হাসপাতাল মাত্তানি  রহিম জাইব হাসপাতাল বারিকোট  হামদ খান হাসপাতাল তোতলাই  রহিম জাইব হাসপাতাল দ্রাবন কালান  সাইফি মালিক হাসপাতাল গুড়গুড়ি  রহিম জায়েব হাসপাতাল কালাম  হাম্মাদ খান হাসপাতাল কোটলা  হাম্মাদ খান হাসপাতাল মাদিয়ান  রহিম জাইব হাসপাতাল মালাকান্দ  সাইফি মালিক হাসপাতাল করোড়া  হামদ খান হাসপাতাল লেটেমবার  রহিম জাইব হাসপাতাল লো আগ্রা  সাইফি মালিক হাসপাতাল নিজাম পুর  রহিম জায়েব হাসপাতাল কাকা সাহেব  সাইফি মালিক হাসপাতাল পানিয়াল  হামদ খান হাসপাতাল সেরাই নওরাং  রহিম জায়েব হাসপাতাল তেরি  পেশোয়ারের স্যুভেনির জেনারেল হাসপাতালSouvenir General Hospital in Peshawar https://sgh.com.pk/    অন্যান্য সুযোগ - সুবিধা    আরএইচসি কাক্কি  আরএইচসি জোয়ার  আরএইচসি দেওয়ানবাবা  আরএইচসি সারকালা  আরএইচসি নাগরাই   আরো দেখুন    পাকিস্তানে পেশোয়ারের হাসপাতালের তালিকা   তথ্যসূত্র   বিষয়শ্রেণী:খাইবার পাখতুনখোয়ার হাসপাতাল বিষয়শ্রেণী:পাকিস্তানের হাসপাতালের তালিকা
ওয়াসিল ত্বহা (, ) একজন ইসরায়েলি আরব রাজনীতিবিদ এবং বালাদ পার্টির নেসেটের প্রাক্তন সদস্য।   জীবনী  ১৯৫২ সালে কাফর কান্নায় জন্মগ্রহণ করেন,[ উদ্ধৃতি প্রয়োজন ] ত্বহা হাইফা বিশ্ববিদ্যালয়ে মধ্যপ্রাচ্যের অধ্যয়ন করেন, বিএ ডিগ্রি লাভ করেন।  তিনি বালাদের তালিকায় ২০০৩ সালের নির্বাচনে প্রথম নেসেটে নির্বাচিত হন এবং ২০০৬ নির্বাচনে তার আসনটি ধরে রাখেন। তিনি জুলাই ২০০৬ সালে ফিলিস্তিনি জঙ্গিদের দ্বারা আইডিএফ সৈন্যদের অপহরণ প্রতিরোধের একটি বৈধ রূপ বলে বিবাদের সৃষ্টি করেছিলেন। ২০০৮ সালের ডিসেম্বরে, তিনি ঘোষণা করেছিলেন যে তিনি ২০০৯ সালের নির্বাচনে প্রতিদ্বন্দ্বিতা করবেন না।  ত্বহা এখনও কাফর কান্নাতে থাকেন এবং চার সন্তান নিয়ে বিবাহিত।[ উদ্ধৃতি প্রয়োজন ]   তথ্যসূত্র    বহিঃসংযোগ     বিষয়শ্রেণী:নেসেটের সদস্য ২০০৬-২০০৯ বিষয়শ্রেণী:নেসেটের সদস্য ২০০৩-২০০৬ বিষয়শ্রেণী:বালাদ (রাজনৈতিক দল) এর রাজনীতিবিদ বিষয়শ্রেণী:ইসরায়েলি মুসলিম বিষয়শ্রেণী:নেসেটের আরব সদস্য বিষয়শ্রেণী:হাইফা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম
জয়নাল আবেদীন ভুঁইয়া (১৯৪৮-২০০৫) বাংলাদেশ আওয়ামী লীগের রাজনীতিবিদ, মুক্তিযোদ্ধা ও কুমিল্লা-১১ আসনের সাবেক সংসদ সদস্য।   জন্ম ও প্রাথমিক জীবন  জয়নাল আবেদীন ভুঁইয়া ১৯৪৮ সালে কুমিল্লা জেলার নাঙ্গলকোটের ঢালুয়া ইউনিয়নের বদরপুর গ্রামে জন্মগ্রহণ করেন। তার পিতা আনু মিয়া ভূঁইয়া, মাতা উম্মে কুলসুম। পাঁচ ভাই, চার বোনর মধ্যে তিনি ছিলেন চতুর্থ। তিনি ময়ুরা উচ্চ বিদ্যালয় থেকে এসএসসি, কুমিল্লা ভিক্টোরিয়া সরকারি কলেজ থেকে এইচএসসি ও ফেনী সরকারি কলেজ থেকে ডিগ্রী পাশ করেন।   রাজনৈতিক ও কর্মজীবন  জয়নাল আবেদীন ভুঁইয়া কলেজে অধ্যয়নকালীন ছাত্রলীগের বিভিন্ন দায়িত্ব পালন সহ বৃহত্তর কুমিল্লা জেলা ছাত্রলীগের সহসভাপতি। তিনি ১৯৭১ সালে বঙ্গবন্ধুর ডাকে সাড়া দিয়ে মুক্তিযুদ্ধ করেন। ১৯৭৭ সালে তিনি ঢালুয়া ইউনিয়ন পরিষদের চেয়ারম্যান নির্বাচিত হন।  ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে বিলুপ্ত কুমিল্লা-১৬ আসন থেকে এরশাদ মন্ত্রীসভার প্রধানমন্ত্রী কাজী জাফর আহমদকে পরাজিত করে প্রথম সংসদ সদস্য নির্বাচিত হয়েছিলেন। এর পর তিনি জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে কুমিল্লা-১১ আসন থেকে সংসদ সদস্য নির্বাচিত হয়েছিলেন।  ১৯৮৬, ১৯৯১ ও ২০০১ সালে অনুষ্ঠিত সংসদ নির্বাচনে তিনি আওয়ামীলীগের প্রার্থী হিসেবে প্রতিদ্বন্দ্বিতা করে পরাজিত হন।   পারিবারিক জীবন  জয়নাল আবেদীন ভুঁইয়া মোহছেনা আবেদীন ফেন্সীকে বিয়ে করেন। তাদের একমাত্র কন্যা রওশন আরা আবেদীন।   মৃত্যু  জয়নাল আবেদীন ভুঁইয়া ২৭ জানুয়ারি ২০০৫ সালে মৃত্যুবরণ করেন।   আরও দেখুন   দ্বিতীয় জাতীয় সংসদ সদস্যদের তালিকা (১৯৭৯) সপ্তম জাতীয় সংসদ সদস্যদের তালিকা (জুন ১৯৯৬)   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:২০০৫-এ মৃত্যু বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য
ন্যাশনাল হাইস্কুল প্রোগ্রামিং প্রতিযোগিতা বা এনএইচএসপিসি বাংলাদেশের উচ্চ বিদ্যালয় ও পলিটেকনিক ও কলেজ পর্যায়ের ছাত্র-ছাত্রীদের জন্য আয়োজিত একটি বার্ষিক প্রোগ্রামিং প্রতিযোগিতা। বাংলাদেশের উচ্চ বিদ্যালয় ও কলেজ তথা ষষ্ঠ-দ্বাদশ শ্রেণী এবং সমমানের শিক্ষার্থীদের মাঝে কম্পিউটার প্রোগ্রামিংকে জনপ্রিয় করার জন্য তথ্য ও যোগাযোগ প্রযুক্তি বিভাগের উদ্যোগে ২০১৫ সালে এই প্রতিযোগিতার আয়োজন শুরু হয়। এই প্রতিযোগিতা সাধারণত সিনিয়র ও জুনিয়র দুই পর্বে অনুষ্ঠিত হয়।   উদ্দেশ্য  বাংলাদেশের উচ্চ বিদ্যালয় ও কলেজের শিক্ষার্থীদের আইসিটি ও প্রোগ্রামিংয়ের প্রতি আগ্রহী করে তোলা ও তাদের প্রোগ্রামিং দক্ষতা যাচাই করার জন্য আয়োজন করা হয় ন্যাশনাল হাই স্কুল প্রোগ্রামিং প্রতিযোগিতা (এনএইচএসপিসি)। আন্তর্জাতিক পরিমন্ডলের সঙ্গে সংগতি রেখে এই কার্যক্রমকে ন্যাশনাল হাই স্কুল প্রোগ্রামিং প্রতিযোগিতা হিসাবে অভিহিত করা হয়। এই কার্যক্রমের অংশ হিসেবে শিক্ষার্থীদের জন্য প্রশিক্ষণ, অনলাইন ও অনসাইট প্রোগ্রামিং ও কুইজ প্রতিযোগিতা এবং প্রোগ্রামিং ক্যাম্পসহ আরও নানান আয়োজন করা হয়ে থাকে।   তথ্যসূত্র   বিষয়শ্রেণী:প্রোগ্রামিং প্রতিযোগিতা
জের্ভাস রোজারি (Gervas Rozario) একজন উচ্চপদস্থ ধর্ম যাজক। তিনি বাংলাদেশের রাজশাহী রোমান ক্যাথলিক ডাযোসিস বা ধর্ম প্রদেশের প্রধান। তিনি পুরোহিত পদে অভিষিক্ত হন ৩১ ডিসেম্বর ১৯৮০ সালে। তিনি পুরোহিত থাকা অবস্থায় বিভিন্ন গীর্জার খ্রীস্টভক্তদের আধ্যাত্মিক পরিচর্যার দায়িত্ব পালন করেছেন। তিনি সেমিনারী যেখানে পুরোহিতপ্রার্থীদের প্রশিক্ষণ দেওয়া হয় সেখানেও দক্ষতার সাথে দায়িত্ব পালন করেছেন। তিনি ঢাকা বিশ্ববিদ্যালয়ে ‘খ্রীস্ট ধর্ম’ বিষয়ের উপর অধ্যাপক ছিলেন ১৯৯৮ থেকে ২০০৩ সাল পযন্ত।  ব্যক্তি জীবন ক্যাথলিক পুরোহিতগণ কৌমার্য ব্রত পালন করেন। সেই সুত্রে তিনি একজন চির কুমার। তিনি নাটোরের ছাতিয়ানগাছা গ্রামে এক কৃষক পরিবারে জন্মগ্রহণ করেন। তার বাবার নাম পিটার রোজারিও এবং মার নাম আগাথা কস্তা।  শিক্ষা জীবন তিনি সেন্ট যোসেফ উচ্চ মাধ্যমিক বিদ্যালয়ে তার শিক্ষা জীবন শুরু করেন। এর পর তিনি দিনাজপুরের সেন্ট ফিলিপ হাই স্কুল এবং ঢাকার নটর ডেম কলেজে পড়াশোনা করেন। তিনি নৈতিক ধর্মতত্ত্বের উপর ডক্টরেট ডিগ্রি লাভ করেন রোম নগরী থেকে।   কর্মজীবন  তিনি পুরোহিত হিসেবে অভিষিক্ত হওয়ার পর প্রথম পালকীয় দায়িত্ব শুরু করেন নাটোরের বোনী ধর্মপল্লী বা প্যারিসে। তিনি খ্রীস্টান যুবক-যুবতীদের গঠন দানেও কাজ করেছেন। তিনি দিনাজপুরের শুইহারী ইন্টারমিডিয়েট সেমিনারী, ঢাকার বনানী পবিত্র আত্মা উচ্চ সেমিনারী, রমনা সেমিনারীতে যাজকপ্রার্থীদের প্রশিক্ষণ দিয়েছেন। ক্যাথলিক খ্রীস্টানদের সামাজিক সংস্থা ‘কারিতাস বাংলাদেশ’ এর কার্যনিবাহী পরিষদের সদস্য হিসেবে দায়িত্ব পালন করেছেন। তিনি দম্পত্তিদের পরামর্শ দানেও ভূমিকা পালন করে গেছেন নিষ্ঠার সাথে। তিনি রাজশাহী রোমান ক্যাথলিক ডাযোসিসের প্রশাসক হিসেবে নিয়োগ পান ২০০৬ সালে। পোপ তাকে রাজশাহী ডাযোসিসের বিশপ হিসেবে ঘোষণা দেন ২০০৭ সালের ১৫ জানুয়ারী। তিনি বিশপ হিসেবে অভিষিক্ত হন ২২ মাচ ২০০৭ সালে। তার অধীনে ১৯টি পেরিশের আওতায় ৫৯,৬৩০ জন ক্যাথলিক খ্রীস্টভক্ত রয়েছেন। তিনি বর্তমানে বাংলাদেশ ক্যাথলিক বিশপ সম্মিলনির সহ-সভাপতির দায়িত্বে নিয়োজিত রয়েছেন। বিগত মে, ২০১৫ সাল থেকে তিনি বেসরকারী উন্নয়ন সংস্থা কারিতাস বাংলাদেশের সভাপতি হিসেবে দায়িত্বও পালন করছেন।  ref>http://directory.ucanews.com/dioceses/bangladesh-rajshahi/10</ref>  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজশাহীর বিশপ বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী খ্রিস্টান বিষয়শ্রেণী:নাটোর জেলার ব্যক্তি
সালাম ইয়া মাহদি বা সালাম ফরমান্দেহ (, হে কমান্ডার, আপনাকে সালাম) একটি ফার্সি গান যা ইরানের শিল্পী আবু যর রুহি দ্বারা তৈরি। জেনারেল সোলেইমানি, এবং ইমাম মাহদি সম্পর্কে এবং এটি প্রধানত সারা বিশ্বের শিয়া মুসলিমরা বড় দলে পরিবেশন করে।  গানটি পপ ঘরানার একটি অপেক্ষাকৃত দীর্ঘ সংস্করণ ২০২২ সালের মার্চ মাসে সোশ্যাল মিডিয়ায় নতুন ফার্সি বছরের (ফারভারদিন ১৪০১) ঠিক আগে প্রকাশিত হয়েছিল এবং পরে এপ্রিল এবং মে ২০২২ এর দিকে জনসাধারণের মনোযোগ আকর্ষণ করেছিল। গানটি দৃশ্যত ইরানি বিপ্লব এবং এর আদর্শকে সমর্থন করার ক্ষেত্রে নতুন প্রজন্মের অবদানকে লক্ষ্য করে এবং হাইলাইট করে। সংগঠনগুলি আজাদী স্টেডিয়ামে সবচেয়ে বড় গানটি প্রদর্শন করে বৃহৎ দলে গানের গায়ক গঠনের জন্য স্কুল ছাত্রদের সংগঠিত করতে সক্রিয় হয়েছে।   মিউজিক ভিডিও  ডান|থাম্ব| "সালাম ফরমান্দেহ" এর গায়ক আবু যর রুহি যে গায়ক "সালাম ফরমান্দেহ" গেয়েছেন তিনি হলেন আবু যর রুহি যিনি এটি গিলান আইআরআইবি টিভির জন্য পরিবেশন করেছিলেন। এই মিউজিক ভিডিওটি ২০২২ সালের মার্চ মাসে প্রকাশ করা হয়েছিল। মিউজিক ভিডিওটি জামকারান মসজিদে রেকর্ড করা হয়েছিল। ভিডিওটি পরিচালনা করেছেন মেহরানেহ বেহনাহাদ এবং প্রযোজনা করেছেন মাহিয়ার তালেবি এবং এটির গীতিকার মাহদি বানি হাশেমি।   আজাদী স্টেডিয়ামে ব্যাপক পারফরম্যান্স  ডান|থাম্ব| আজাদী স্টেডিয়ামে "সালাম ফরমান্দেহ" গাওয়া হচ্ছে, ২৬ মে ২০২২ ২০২২ সালের ২৬শে মে পশ্চিম তেহরানের আজাদী স্টেডিয়াম এন্ড স্পোর্টস কমপ্লেক্সে এবং এর আশেপাশের অঞ্চলে একটি বিশাল সমাবেশ হয়েছিল যেখানে পেশাদার শিল্পীদের দ্বারা সাজানো একটি গায়কদলের গান পরিবেশন করার জন্য কয়েক হাজার লোক তাদের বাচ্চাদের সাথে একত্রে উপস্থিত হয়েছিল। রাষ্ট্রীয় গণমাধ্যম জানিয়েছে যে সমাবেশের আকার আনুমানিক ১ লক্ষের মত হবে।   অন্যান্য স্থানে  বিশ্বব্যাপী এই গানটি এর আরবি সংস্করণ 'সালাম ইয়া মাহদি' নামেই পরিচিত। সোশ্যাল মিডিয়ায় সংবাদমাধ্যম এবং প্রকাশিত বিষয়বস্তু অনুসারে গানটি ইরান ছাড়া অন্যান্য দেশেও উচ্চারিত হয়েছে।  গানটি স্প্যানিশ, ফরাসি, আরবি, উর্দু, আজারবাইজানীয়, পশতু, কুর্দি, মালয়, সোয়াহিলি এবং কাশ্মীরিসহ অনেক ভাষায় অনুবাদ করা হয়েছে।   তথ্যসূত্র    বহিঃসংযোগ            বিষয়শ্রেণী:শিশুতোষ গান বিষয়শ্রেণী:ইরানি দেশাত্মবোধক গান বিষয়শ্রেণী:ইরানে উদ্দেশ্যপ্রণোদিত প্রচারণা
অ্যাশলে নিকোল মিলার (জন্ম: ৯ই সেপ্টেম্বর, ১৯৮৭, নিকোল অ্যানিস্টন নামে অধিক পরিচিত), একজন মার্কিন পর্নোগ্রাফিক অভিনেত্রী, প্রাপ্তবয়স্ক মডেল, স্ট্রিপার এবং অভিনেত্রী। তিনি ২০১৩ সালের পেন্টহাউস পেন্ট অব দ্য ইয়ার।   প্রাথমিক জীবন  ১৯৮৭ সালের ৯ই সেপ্টেম্বর অ্যাশলে নিকোল মিলার হিসাবে অ্যানিস্টন ক্যালিফোর্নিয়ার সান ডিয়েগোতে জন্মগ্রহণ করেছিলেন। তিনি ক্যালিফোর্নিয়ার রিভারসাইড কাউন্টিতে এস্কনডিডো এবং টেমেকোলায় বেড়ে ওঠেছিলেন। তিনি টেমেকোলা ভ্যালি হাই স্কুলে পড়াশোনা করেছিলেন।  হাই স্কুল থেকে স্নাতক হওয়ার পরে অ্যানিস্টন একটি ব্যাংকে গ্রাহক সহায়তা বিশেষজ্ঞ হিসাবে কাজ করেছিলেন এবং তিনি সুজে র‍্যান্ডাল-এর ফটো জার্নালিস্ট হিসাবেও কাজ করেছিলেন।   ব্যক্তিগত জীবন  অ্যানিস্টন গাঁজার একজন অবাধ ব্যবহারকারী, এমনকি পর্নোগ্রাফি চলচ্চিত্র চলাকালীনও তিনি ধূমপান করে থাকেন। তিনি মার্কিন যুক্তরাষ্ট্রে চিকিৎসাক্ষেত্র ব্যতিতও গাঁজা ব্যবহার অপরাধ নয়, এ-বিশ্বাসের সমর্থক। অ্যানিস্টন জার্মান এবং গ্রীক মিশ্র বংশোদ্ভূত।   চলচ্চিত্র তালিকা  + বছর  শিরোনাম  ভূমিকা  মন্তব্য  টীকা ২০১৮  এ ক্যাম লাইফ  স্বভূমিকায়  তথ্যচিত্র  ২০২০  রিবুট ক্যাম্প  নিকোল নির্মাণাধীন   টেলিভিশন  + বছর  অনুষ্ঠান  ভূমিকা  মন্তব্য  ২০১২  ২৯ তম এভিএন পুরস্কার প্রদর্শনী স্বভূমিকায় - উপস্থাপিকা  টেলিভিশন অ্যাওয়ার্ড শো প্রিমিয়ার  ২০১৪  ৩১ তম এভিএন পুরস্কার প্রদর্শনী ২০১৫  ৩২ তম এভিএন পুরস্কার প্রদর্শনী ২০১৭ - ২০১৯ হলি র‍্যান্ডাল আনফিল্টার্ড স্বভূমিকায়  দু'টি পর্বে উপস্থিতি    আরো দেখুন    সামান্থা বেন্টলি  ক্লিও ভ্যালেন্টিয়েন   তথ্যসূত্র    বহিঃসংযোগ    অফিসিয়াল ওয়েবসাইট       বিষয়শ্রেণী:বর্ষসেরা পেন্টহাউস পেটস্ বিষয়শ্রেণী:পেন্টহাউস পেটস্ বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:গ্রিক বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী বিষয়শ্রেণী:২১শ শতাব্দীর মার্কিন অভিনেত্রী
ইগাটপুরি () ভারতের মহারাষ্ট্র রাজ্যের নাশিক জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৬ মিটার (১৯২২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ইগাটপুরি শহরের জনসংখ্যা হল ৩১,৫৭২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে ইগাটপুরি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:মহারাষ্ট্রের পার্বত্য স্টেশন
সন্ত পলের গির্জা ( বা Paulskirche) জার্মানির বাভারিয়া রাজ্যের মিউনিখের লুডভিগসভোরস্তাদ-ইসারভোরস্তাদের মধ্যে অবস্থিত একটি বৃহৎ ক্যাথলিক গির্জা। গির্জাটির নির্মাণ কাজ ১৮৯২ সালে শুরু হয় এবং ১৯০৬ সালে শেষ হয়। এর নকশা করেন অস্ট্রিয়ার স্থপতি জর্জ ভন হওবেরিসসার। এটিকে তিনি গোথিক পুনর্জাগরণ নকশার আদলে তৈরি করেন। এটি থেরেসিয়েনওয়েইসের উত্তর দিকে অবস্থিত।  স্থাপত্য থাম্ব|জার্মানির বাভারিয়া রাজ্যে অবস্থিত সন্ত পলের গির্জা।  গির্জার বাইরের সজ্জার জন্য আন্সবাখ থেকে তৈরি চুনাপাথর ব্যবহার করা হয়েছে। অভ্যন্তরীণ সজ্জার জন্য উচ্চ বাভারিয়ার টাফ (চুনময় পাথর) ব্যবহার করা হয়েছে এবং নির্মাণ সামগ্রীর মধ্যে মূখ্য উপাদান ছিল ইট। গির্জাটির প্রধান মিনারের উচ্চতা , ফ্রাঙ্কফুর্ট ক্যাথিড্রালের মিনারের মতো করে এটি তৈরি করা হয়েছে। পশ্চিম দিকে দুটি মিনার অবস্থিত। এদের প্রত্যেকের উচ্চতা  মিটার। পশ্চিম দিকের প্রধান প্রবেশদ্বারের উপরে একটি বড় গোলাপী জানালা দ্বারা গির্জাটিকে সজ্জিত করা হয়েছে।  ইতিহাস দ্বিতীয় বিশ্বযুদ্ধের সময়, ১৯৪৪ সালের ডিসেম্বরে, বোমা হামলার কারণে গির্জাটি ভয়াবহ ক্ষতির সম্মুখীন হয়। গুরুত্বপূর্ণ কিছু উপাদান চুরি হয়ে যায়। বিশেষ করে উঁচু বেদির উপাদানসমূহ।  ১৯৬০ সালের ১৭ ডিসেম্বরে, কনভায়ার সি-১৩১ডি সামারিটান, মিউনিখ-রিম বিমানবন্দর থেকে উড্ডয়নের পর গির্জাটির বুরুজে আঘাত করে এবং ভূপাতিত হয়।  ২০১৯ সালের ২৫ এপ্রিল, ইস্টারের সময় গির্জাটিতে একজন ব্যক্তি "আল্লাহু আকবর" বলে চিৎকার দিয়ে ওঠে, এতে গির্জায় অবস্থিত মানুষেরা ভয় পেয়ে দৌড়ে পালাতে চেষ্টা করে। পালানোর সময় ২৪ জন আহত হয়। পরে পুলিশ সোমালিয়া থেকে আগত ৩৬ বছর বয়সী এক ব্যক্তিকে আটক করে। অবশ্য তার কাছে কোন অস্ত্র বা বিস্ফোরক কিছুই পাওয়া যায় নি।  তথ্যসূত্র  বহিঃসংযোগ  বিষয়শ্রেণী:১৯০৬-এ সম্পন্ন রোমান ক্যাথলিক গির্জা বিষয়শ্রেণী:২০শ শতাব্দীর রোমান ক্যাথলিক গির্জা ভবন পল বিষয়শ্রেণী:জার্মানির গথিক পুনর্জাগরণ গির্জা ভবন বিষয়শ্রেণী:মিউনিখের ঐতিহাসিক স্থাপত্য বিষয়শ্রেণী:মিউনিখের ভবন ও স্থাপনা বিষয়শ্রেণী:মিউনিখের দর্শনীয় স্থান বিষয়শ্রেণী:বাভারিয়ার নিবন্ধিত ঐতিহাসিক ভবন ও স্মৃতিস্তম্ভ বিষয়শ্রেণী:১৯০৬-এ জার্মানিতে প্রতিষ্ঠিত